| 28 Mordad-kuppet کودتای ۲۸ مرداد |
| --- |
| Konflikt: Abadan-krisen |
| Iranske soldater utenfor parliamentbygningen i Teheran |
| 

|  |  |
| --- | --- |
| Dato | 15-20. august 1953 |
| Sted | Teheran |
| Resultat | Regimeskifte i Iran; Mohammed Mossadegh ble styrtet, militærregjering under ledelse av sjah Mohammed Reza Pahlavi ble opprettet. Gjenopprettelse av kongelig enevelde i Iran som varte frem til 1979. |

 |
| Stridende parter |
| Irans flagg Nasjonalfronten | Irans flagg Pahlavi-dynastietUSAs flagg USAStorbritannias flagg Storbritannia |
| Kommandanter og ledere |
| Mohammed Mossadegh | Mohammed Reza Pahlavi |
| Tap |
| Til sammen rundt 800 for begge sider | Se venstre kolonne |

**Kuppet i Iran i 1953** (kjent i Iran som *28 Mordad-kuppet*) bestod av flere hendelser fra den 15. til den 20. august og resulterte i at den demokratisk valgte regjeringen under statsminister Mohammed Mossadegh ble styrtet. Kuppet var organisert av den amerikanske etterretningstjenesten CIA og britiske Secret Intelligence Service, og ble i respektive land navngitt ***TPAJAX*-prosjektet**. Kuppet førte til gjeninnsettelsen av Pahlavi-dynastiets sjah Mohammed Reza Pahlavi, og markerte overgangen fra et konstitusjonelt monarki til et autoritært styre som var svært avhengig av amerikansk støtte inntil den iranske revolusjon i 1979.

Kuppet må ses i sammenheng med Abadan-krisen, som oppstod da Irans regjering under Nasjonalfronten nasjonaliserte Irans olje. Tidligere hadde landets oljeressurser blitt eid av det britisk-eide Anglo-Iranian Oil Company (AIOC) Til tross for Mossadeghs folkelige støtte var ikke Storbritannia villige til å forhandle om dets mest verdifulle utenlandske eiendom, og igangsatte en verdensomfattende boikott av landets olje for å presse Iran økonomisk. Storbritannia mobiliserte også forsvaret sitt for å ta kontroll over oljeraffeneriet i Abadan, men denne planen ble skrinlagt før den ble igangsatt. I samarbeid mellom USA og Storbritannia ble det bestemt at man i stedet skulle påse et regimeskifte i Iran.

Storbritannia og USA plukket Fazlollah Zahedi til å være statsminister for militærregjeringa som skulle erstatte Mossadeghs regjering. Denne planen ble støttet og signert av sjahen, som inngikk et samarbeid med kuppmakerne. CIA bestakk også politikere, offiserer, geistlige og kriminelle til å ta del i propagandakampanjen mot Mossadegh og hans regjering. Innledningsvis lå kuppet an til å mislykkes natt til 16. august da Oberst Nematollah Nassiri ble arrestert mens han forsøkte å pågripe Mossadegh, og sjahen flyktet landet i frykt for konsekvensene av et mislykket kupp dagen etterpå. Den 19. august gikk en mobb til støtte for sjahen til Mossadeghs hjem og stormet bygningen. Under hele konflikten forekom det kamphandlinger mellom de ulike fraksjonene som kunne ligne en kort borgerkrig. Den 21. desember ble Mossadegh dømt for høyforræderi av sjahens militære domstol, og fikk tre års fengsel og påfølgende livsvarig husarrest. Mossadeghs støttespillere ble pågrepet, arrestert, torturert eller henrettet under og etter den korte konflikten, som krevde over 800 liv.

Etter kuppet styrte Pahlavi landet som en eneveldende monark de neste 26 årene til han til sist ble styrtet i en folkeoppstand i 1979.

Noter
-----

**Type numrering**
1. ↑  Etter datoen i den persiske kalenderen.

Referanser
----------

1. ↑  *CLANDESTINE SERVICE HISTORY: OVERTHROW OF PREMIER MOSSADEQ OF IRAN*, Mar. 1954: side 3.
2. ↑  *U.S. foreign policy in perspective: clients, enemies and empire*. David Sylvan, Stephen Majeski, side 121.
3. ↑  «The Company File—From Anglo-Persian Oil to BP Amoco»
4. ↑  Mary Ann Heiss i *Mohammad Mosaddeq and the 1953 Coup in Iran*, side 178–200
5. ↑  Kinzer, Stephen. *All the Shah's Men.* Hoboken, N.J.: John Wiley & Sons, Inc. 2008, side 3
6. ↑  Gasiorowski, side 237–9, 243
7. ↑  *Mohammad Mosaddeq and the 1953 Coup in Iran*, redigert av Mark J. Gasiorowski og Malcolm Byrne, Syracuse University Press, 2004, side 14
8. ↑  Abrahamian, Ervand, *Iran Between Two Revolutions* by Ervand Abrahamian, (Princeton University Press, 1982), p.280
9. ↑  *Mossadegh – A Medical Biography* by Ebrahim Norouzi
10. ↑  *Persian Oil: A Study in Power Politics* by L.P. Elwell-Sutton. *1955. Lawrence and Wishart Ltd. London*
11. ↑  «CSP – Major Episodes of Political Violence, 1946–2008». Systemicpeace.org. Arkivert fra originalen 21. januar 2014. Besøkt 22. september 2011.  «Arkivert kopi». Arkivert fra originalen 21. januar 2014. Besøkt 3. mars 2012.
12. ↑  Kinzer, Stephen, *All the Shah's Men: An American Coup and the Roots of Middle East Terror*, John Wiley and Sons, 2003.

|  |  |
| --- | --- |
| Oppslagsverk/autoritetsdata | LCCN **·** NKC **·** BBC Things
 |